CELEX: 32015R1840
Language: et
Date: 2015-10-07 00:00:00
Title: Komisjoni rakendusmäärus (EL) 2015/1840, 7. oktoober 2015, millega registreeritakse kaitstud päritolunimetuste ja kaitstud geograafiliste tähiste registris nimetus [Istarski pršut/Istrski pršut (KPN)]

14.10.2015   
            
            
               ET
            
            
               Euroopa Liidu Teataja
            
            
               L 267/1
            
         KOMISJONI RAKENDUSMÄÄRUS (EL) 2015/1840,
   7. oktoober 2015,
   millega registreeritakse kaitstud päritolunimetuste ja kaitstud geograafiliste tähiste registris nimetus [Istarski pršut/Istrski pršut (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:
   
               (1)
            
            
               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas
                   (2) Horvaatia esitatud taotlus registreerida nimetus „Istarski pršut”.
            
         
               (2)
            
            
               Sloveenia esitas 30. augustil 2013 vastulause ja 25. oktoobril 2013 põhjendatud vastuväite vastavalt määruse (EL) nr 1151/2012 artikli 51 lõikele 2. Vastuväited loeti nõuetekohasteks.
            
         
               (3)
            
            
               Komisjon kutsus oma 7. veebruari 2014. aasta kirjades huvitatud isikuid üles pidama asjakohaseid läbirääkimisi, et jõuda omavahelisele kokkuleppele vastavalt nende riigis kehtivatele menetlustele. Vastavalt määruse (EL) nr 1151/2012 artikli 51 lõike 3 kolmandale lõigule pikendati konsulteerimise tähtaega täiendavalt kolme kuu võrra.
            
         
               (4)
            
            
               Sloveenia väitis muu hulgas, et nimetuse „Istarski pršut” registreerimine ei vastanud kaitstud päritolunimetuse määratlusele, kuna toorainete geograafiline päritolupiirkond oli suurem kui määratletud geograafiline piirkond. Sloveenia väitis ka, et registreerimine ohustaks nimetust „Istrski pršut”, st Sloveenias kasutatavat nimetust sellise toote puhul, millel on samad omadused nagu tootel „Istarski pršut” ning mida on õiguspäraselt turustatud vähemalt viis aastat enne nimetuse „Istarski pršut” koonddokumendi avaldamise kuupäeva Euroopa Liidu Teatajas.
            
         
               (5)
            
            
               Kuue kuu möödumisel pärast konsultatsioone saavutati Horvaatia ja Sloveenia vahel kokkulepe. See edastati komisjonile 3. ja 10. septembri 2014. aasta kirjades.
            
         
               (6)
            
            
               Pärast kokkuleppe sõlmimist tehti tootespetsifikaadis mitu muudatust. Horvaatia taotlusest sai mitme riigi (Horvaatia ja Sloveenia) taotlus. Toote nimetus „Istarski pršut” muudeti nimetuseks „Istarski pršut/Istrski pršut”, mis hõlmab seega ka sloveenikeelset nimetust. Tootmispiirkonda laiendati, et hõlmata Istria poolsaare osa, mis kuulub Sloveeniale. Täiendavad väikesed kohandused tehti tootespetsifikaadi muudes osades.
            
         
               (7)
            
            
               Kuna koonddokumenti on kooskõlas määruse (EL) nr 1151/2012 artikli 51 lõikega 4 oluliselt muudetud, vaatas komisjon taotluse uuesti läbi ning järeldas, et registreerimise tingimused on täidetud.
            
         
               (8)
            
            
               Seoses asjaomase piirkonna Horvaatiale kuuluva osaga säilitati tooraine päritolupiirkonna ja määratletud geograafilise piirkonna vaheline erinevus nii, nagu see oli algses taotluses. Kuna kõik määruse (EL) nr 1151/2012 artikli 5 lõikes 3 loetletud nõuded on täidetud, võib kohaldada kõnealuses artiklis sätestatud erandit ning järelikult võib nimetuse registreerida kaitstud päritolunimetusena.
            
         
               (9)
            
            
               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas
                   (3) Horvaatia ja Sloveenia esitatud taotlus registreerida nimetus „Istarski pršut/Istrski pršut”.
            
         
               (10)
            
            
               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Istarski pršut/Istrski pršut” registreerida,
            
         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Istarski pršut/Istrski pršut” (KPN) registreeritakse.
   Esimeses lõigus esitatud nimetus osutab tootele, mis kuulub komisjoni rakendusmääruse (EL) nr 668/2014 (4) XI lisa klassi 1.2 „Lihatooted (kuumtöödeldud, soolatud, suitsutatud jne)” kuuluvale tootele.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. oktoober 2015
      
         
            Komisjoni nimel
         
         
            presidendi eest
         
         
            komisjoni liige
         
         Phil HOGAN
      
   
   
      (1)  ELT L 343, 14.12.2012, lk 1.
   
      (2)  ELT C 155, 1.6.2013, lk 3.
   
      (3)  ELT L 186, 5.6.2015, lk 9.
   
      (4)  Komisjoni rakendusmäärus (EL) nr 668/2014, 13. juuni 2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).